Source: http://itthon.transindex.ro/?hir=14640
Timestamp: 2020-01-26 01:56:33
Document Index: 417904

Matched Legal Cases: ['bíróság ', 'bíróság\n', 'bíróság ', 'bíróság\n', 'bíróság ', 'bíróság ']

Transindex - Visszautalta a polgári bíróság elé a '89-es forradalom és a bányászjárások ügyét az Alkotmánybíróság
Visszautalta a polgári bíróság elé a '89-es forradalom és a bányászjárások ügyét az Alkotmánybíróság
2007. június 20. 20:13, utolsó frissítés: 20:13
Alkotmányellenesnek nyilvánította az Alkotmánybíróság a büntetõ eljárásjog egyik módosító bekezdését, amely szerint a '89-es forradalom és azt követõ bányászjárások ügyében elindított vizsgálatokat alapfokra kéne visszautalni.
A taláros testület döntése ellen számos civil szervezet tiltakozott, arra hivatkozva, hogy a döntés következtében a 1989-es forradalom kapcsán elindított bírósági ügyeket alapfokon kéne újratárgyalni.
Az alkotmányellenesnek nyilvánított rendelkezés a 356/2006-os törvény 3. fejezetében, a 2. bekezdésben található. Eszerint a folyamatban lévõ ügyeket, amelyeket a rendelkezés érvénybe lépésekor katonai bíróságok tárgyalnak, a továbbiakban ugyanazon a szinten kell elbírálni. A civil szervezetek felháborodását az okozza, hogy számos '89-es forradalomhoz kötõdõ ügyet már magasabb szinten kellett volna továbbtárgyaljanak a bíróságok.
Ezzel párhuzamosan, az Alkotmánybíróság döntése értelmében a katonai bíróságok a továbbiakban csupán olyan ügyeket tárgyalhatnak, melyekben a fegyveres testület tagjai is érintettek. Az olyan ügyek, amelyekben katonák és civilek egyaránt érintettek, a továbbiakban polgári bíróságok hatáskörébe tartoznak.
A döntés az egyik legvitatottabb pert, az 1990 június 13-15.-e közötti bányászjárás miatti eljárást is érinti, melyben az egyik fõ vádlott Ion Iliescu volt államfõ, akit fõ- és mellékvádlottként egyaránt négy személy halálával kapcsolatban vonhat felelõsségre az illetékes bíróság. (hotnews)